SAF เด้ง 25% เก็งยอดขายปี 66 โต 30% รับขยายฐานลูกค้าเพิ่ม
SAF ดีดกลับ 25% จับตายอดขายปี 66 โต 20-30% ลุยขยายฐานลูกค้าใหม่และนำเสนอนวัตกรรมคุณภาพ พร้อมลงทุนคลังสินค้าเพิ่มรองรับดีมานด์
SAF ดีดกลับ 25% จับตายอดขายปี 66 โต 20-30% ลุยขยายฐานลูกค้าใหม่และนำเสนอนวัตกรรมคุณภาพ พร้อมลงทุนคลังสินค้าเพิ่มรองรับดีมานด์
23 มี.ค. 2566

ผู้สื่อข่าวรายงานว่า วันนี้ (23 มี.ค. 66) ราคาหุ้น บริษัท เอส.เอ.เอฟ. สเปเชียล สตีล จำกัด (มหาชน) หรือ SAF ณ เวลา 15:12 น. อยู่ที่ระดับ 1.80 บาท บวก 0.36 บาท หรือ 25% สูงสุดที่ระดับ 1.84 บาท ต่ำสุดที่ระดับ 1.43 บาท ด้วยมูลค่าการซื้อขาย 41.50 ล้านบาท

โดยก่อนหน้านี้ นายพิศิษฐ์ อริยเดชวณิช ประธานเจ้าหน้าที่บริหาร SAF ระบุว่า การดำเนินธุรกิจในปีนี้ตั้งเป้ายอดขายเติบโตเฉลี่ย 20-30% จากแผนเพิ่มฐานลูกค้ารายใหม่ๆ รวมถึงการเพิ่มขีดความสามารถการแข่งขันให้ดียิ่งขึ้น โดยมีแผนลงทุนโครงการคลังสินค้าแห่งใหม่เพื่อเพิ่มความจุสินค้าจากเดิม 2,000 ตัน เพิ่มเป็น 4,000 ตัน เพื่อเพิ่มศักยภาพการบริหารสินค้าคงคลังให้มีประสิทธิภาพและตอบสนองดีมานด์ความต้องการของลูกค้า รวมถึงเพิ่มการให้บริการอบชุบจากระบบเตาชุบไนไตรดิ้งที่จะช่วยเสริมศักยภาพการดำเนินธุรกิจที่ดียิ่งขึ้น
อนึ่งราคาไอพีโอของ SAF คือ 1.93 บาท